Diari Oficial de la Generalitat Valenciana


Sumari del DOGV 4010, del 30-05-2001 (2001/4902)

RESOLUCIÓ de 17 de maig de 2001, de la Universitat Politècnica de València, per la qual es convoquen proves selectives d'accés al grup D, auxiliars de Serveis, de la Universitat Politècnica de València, sector d'administració general, pel torn de promoció interna.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4010

Data del DOGV
:   30-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/4902


Data del document
:   17-05-2001

Organisme emissor
:   Universitat Politècnica de València

Tipus de document
:   Resolució

Correcció d'errades

 Descriptors 

:   * concurs administratiu
    * universitat
    * professió administrativa

RESOLUCIÓ de 17 de maig de 2001, de la Universitat Politècnica de València, per la qual es convoquen proves selectives d'accés al grup D, auxiliars de Serveis, de la Universitat Politècnica de València, sector d'administració general, pel torn de promoció interna. [2001/X4902]
  
A fi d'atendre les necessitats de personal en aquesta administració pública, encarregada del servei públic de l'educació superior, aquest Rectorat, fent ús de les competències que li atribueix l'article 18 en relació amb el 3.2.e de la Llei de Reforma Universitària, i segons el que estableix l'article 48.6 dels Estatuts de la Universitat Politècnica de València, acorda convocar proves d'accés al grup D, auxiliars de serveis, sector d'administració general, de la Universitat Politècnica de València, d'acord amb les bases següents:
  
1. Objecte de la convocatòria
  
1.1 Aquesta convocatòria té per objecte la selecció de personal per a cobrir 3 llocs vacants del grup D, sector d'administració general, de la Universitat Politècnica de València, pel torn de promoció interna.
  
1.2 Segons el que preveu l'article 49.3 de la Llei de Reforma Universitària, i l'article 1.1.c del text refós de la Llei de la Funció Pública Valenciana, la realització d'aquestes proves selectives s'ajustarà al que preveu el text refós de la Llei de Funció Pública Valenciana de 24 d'octubre de 1995 (tal com s'ha publicat en la Resolució de 23 de novembre de 1995), modificat per la Llei 8/1995, de 29 de desembre, de Mesures Fiscals, Administratives i d'Organització de la Generalitat; per la Llei 14/1997, de 26 de desembre, de Mesures de Gestió Administrativa i Financera d'Organització de la Generalitat, i per la Llei 10/1998, de 28 de desembre de 1998, de Mesures Fiscals, de Gestió Administrativa i Financera i d'Organització de la Generalitat Valenciana; al que preveu el Decret 145/1985, de 20 de setembre (DOGV número 291, de 30 de setembre de 1985 i DOGV número 295, de 14 d'octubre de 1985, rectificat d'acord amb el DOGV número 372, de 5 de maig de 1986), pel qual es van aprovar els Estatuts de la Universitat Politècnica de València; i també al que preveu el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana.
  
2. Condicions generals dels aspirants
  
2.1 Per a ser admés a aquestes proves selectives, els aspirants han de reunir els següents requisits:
  
a) Tenir la nacionalitat espanyola o la d'un dels restants estats membres de la Unió Europea o d'aquells estats als quals siga d'aplicació la lliure circulació de treballadors i treballadores en virtut de tractats internacionals establits per la Unió Europea i ratificats per Espanya, en els termes previstos en la Llei 17/1993, de 23 de desembre, sobre l'Accés a determinats sectors de la funció pública dels nacionals de la resta d'estats membres de la Unió Europea.
  
b) Haver fet els 18 anys i no haver arribat a l'edat de jubilació.
  
c) Estar en possessió del títol de Batxiller Elemental, Graduat Escolar, Formació Professional de Primer Grau o titulació equivalent, o complides les condicions per a obtenir-lo en la data en què acabe el termini de presentació d'instàncies. En el cas de titulacions obtingudes a l'estranger, s'ha d'estar en possessió de la credencial que acredite la seua homologació o de la credencial de reconeixement per a l'exercici de les professions considerades regulades en virtut del Reial Decret 1.665/1991, de 25 d'octubre.
  
d) No patir cap malaltia o defecte físic que impedisca l'exercici de les corresponents funcions.
  
e) No trobar-se inhabilitat penalment per a l'exercici de funcions públiques o no haver sigut separat mitjançant expedient disciplinari de qualsevol administració o ocupació pública. En el cas d'aspirants la nacionalitat dels quals no siga l'espanyola, han d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
2.2 Els aspirants que concórreguen a aquestes proves selectives han de ser personal funcionari de carrera de la Universitat Politècnica de València del grup E, sector d'administració general, subaltern, trobar-se en servei actiu o en excedència voluntària automàtica, i haver estat com a mínim dos anys en llocs classificats d'administració general en el grup E.
  
2.3 Les condicions per a ser admés a les proves, s'han de reunir en el moment d'acabament del termini de presentació de sol·licituds i mantenir-se durant tot el procés selectiu, fins al moment de la presa de possessió.
  
3. Sol·licituds
  
3.1 Les persones que desitgen prendre part en aquestes proves selectives, ho han de fer constar en la sol·licitud segons el model de l'annex II, que serà facilitada gratuïtament al Registre General o a la Consergeria de la seu central de la Universitat Politècnica de València, situats al camí de Vera, s/n, de València, edifici del Rectorat; al Registre de l'Escola Politècnica Superior d'Alcoi, situat a la plaça Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, situat a la carretera de Natzaret-Oliva, s/n, del Grau de Gandia, i, complementàriament i sense caràcter oficial, en l'adreça d'Internet: http://www.upv.es/rrhh/ (Gestió del PAS).
  
3.2 Les sol·licituds es dirigiran al rector de la Universitat Politècnica de València, camí de Vera, s/n, 46298 València, en el termini de 20 dies hàbils comptador a partir de l'endemà de la publicació d'aquesta convocatòria en el Diari Oficial de la Generalitat Valenciana, i s'ha d'adjuntar una fotocòpia del DNI o del passaport en el cas dels nacionals dels estats membres de la Unió Europea o d'aquells estats als quals siga d'aplicació la lliure circulació de treballadors i treballadores.
  
3.3 La presentació de sol·licituds es podrà efectuar al Registre General de la Universitat Politècnica de València, camí de Vera, s/n, CP 46621, València, edifici del Rectorat; al Registre de l'Escola Politècnica Superior d'Alcoi, situat a la plaça Ferrnádiz i Carbonell, s/n, d'Alcoi; al Registre de l'Escola Politècnica Superior de Gandia, situat a la carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener.
  
4. Admissió d'aspirants
  
4.1 Finalitzat el termini de presentació de sol·licituds i havent-se fet prèviament la verificació que s'ha realitzat el pagament dels drets d'examen, el rector dictarà una resolució, que es publicarà en el Diari Oficial de la Generalitat Valenciana, que contindrà la relació provisional de persones admeses i excloses a la realització de les proves, així com els nomenaments dels membres que componen el tribunal de selecció.
  
4.2 Els aspirants podran, en el cas d'error o d'exclusió, corregir els defectes en què hagen incorregut en la seua sol·licitud, o realitzar les reclamacions que consideren convenients en el termini de 10 dies hàbils comptadors a partir de l'endemà de la publicació de la relació provisional de persones admeses i excloses en el Diari Oficial de la Generalitat Valenciana.
  
4.3 En tot cas, a fi d'evitar errors i, en el supòsit de produir-se, possibilitar la correcció en temps i en forma, els aspirants comprovaran fefaentment no sols que no figuren recollits en la relació provisional de persones excloses, sinó que, a més, els seus noms i les seues dades consten correctament en les pertinents relacions d'admeses.
  
4.4 Seran causes d'exclusió, a més de les assenyalades en altres apartats d'aquestes bases:
  
- L'omissió de la firma en la sol·licitud
  
- No adjuntar la fotocòpia del DNI o del passaport
  
- No fer el pagament dels drets d'examen
  
4.5 Transcorregut el termini de 10 dies hàbils, corregits els defectes si és procedent i vistes les reclamacions que corresponguen, es dictarà una resolució que contindrà la relació definitiva de persones admeses i excloses, i amb una antelació almenys de 15 dies hàbils, la data, el lloc i l'hora de realització i de començament dels exercicis, que es publicarà en el Diari Oficial de la Generalitat Valenciana. Es publicarà també, si escau, l'ordre d'actuació dels aspirants d'acord amb el que disposa la base 7.2.
  
5. Proves selectives
  
5.1 El procediment de selecció consistirà en un únic exercici obligatori i eliminatori, que constarà de dues fases:
  
Primera fase: consistirà en la realització d'una prova pràctica amb entorn PC amb sistema operatiu Windows. La persona aspirant ha de demostrar la seua habilitat en coneixements bàsics de maneig de l'ordinador; del processador de textos Word: escriure i editar, formats, dissenys de pàgina; així com el maneig de la xarxa UPVNET: maneig bàsic, tauler d'anuncis, correu electrònic i web. El temps màxim de realització d'aquesta fase serà de 2 hores i es puntuarà de 0 a 10 punts. El temari referent a aquesta fase es troba en l'annex I.
  
Segona fase, examen pràctic: consistirà en la realització d'un supòsit pràctic del temari d'Atenció al Client que s'especifica en l'annex I d'aquesta convocatòria. El temps màxim de realització serà d'1 hora i es puntuarà de 0 a 10 punts.
  
En tots els exercicis el tribunal prendrà les mesures que siguen necessàries per garantir l'anonimat en la valoració d'aquests; per tant, s'anul·laran tots aquells en què apareguera alguna marca que poguera identificar-ne l'autor.
  
6. Qualificació dels exercicis
  
6.1 La puntuació final d'aquest exercici es determinarà per la suma de les puntuacions obtingudes en aquestes dues fases. Per a poder aprovar caldrà obtenir almenys 10 punts entre els dos exercicis i no haver obtingut un 0 en cap d'aquests.
  
Amb el resultat de l'exercici, el tribunal exposarà al públic la relació d'aspirants que hagen superat les proves selectives.
  
Per a la confecció d'aquesta relació, se sumaran les qualificacions obtingudes per cada aspirant. A continuació, s'ordenaran per ordre de puntuació de major a menor, i s'interromprà la relació quan el nombre d'aspirants coincidisca amb el nombre de places convocades, sense que en cap cas puga contenir un nombre superior a aquestes.
  
En cas d'empat entre aspirants, l'ordre s'establirà segons la major puntuació obtinguda per cada aspirant en la segona fase; en segon lloc, si encara es manté l'empat, s'atendrà a la major puntuació en la primera fase. En última instància, l'ordre s'establirà mitjançant sorteig públic entre aquests.
  
En el supòsit que el nombre d'aspirants aprovats és inferior al de places convocades, les sobrants es declararan desertes.
  
7. Desenvolupament de les proves selectives
  
7.1 Els exercicis tindran lloc a la ciutat de València.
  
L'exercici es realitzarà en el lloc, la data i l'hora que s'establisca en la resolució per la qual s'aprova i es publica, en el Diari Oficial de la Generalitat Valenciana, la llista definitiva de persones admeses i excloses de les proves objecte d'aquesta convocatòria, amb una antelació no inferior a quinze dies hàbils.
  
7.2 Els aspirants es convocaran per a cada exercici en una crida única. Els membres del tribunal de selecció i el personal col·laborador no permetran l'accés a la sala on es realitze l'exercici d'aquelles persones que compareguen una vegada conclosa la crida dels aspirants convocats.
  
En el cas de realitzar l'exercici en diverses sessions, l'ordre d'intervenció dels aspirants començarà per la lletra C i se seguirà l'ordre alfabètic de cognoms d'acord amb la Resolució de 28 de febrer de 2000 de la Direcció General de la Funció Pública (DOGV número 3.706, de 10 de març de 2000).
  
Els aspirants han d'acreditar la seua personalitat mitjançant la presentació del DNI o del resguard amb fotografia del passaport o del permís de conduir. No són vàlides per a aquesta funció les fotocòpies compulsades dels dits documents, així com tampoc de l'exemplar per a la persona interessada de la sol·licitud d'admissió a les proves.
  
7.3 Començades les proves, l'anunci de realització dels exercicis es farà públic, per part del tribunal, al local en què s'haja fet l'anterior; al tauler d'anuncis del PAS, situat a l'edifici del Rectorat, i, complementàriament i sense caràcter oficial, a la pàgina web del Servei de Recursos Humans, l'adreça electrònica de la qual és: http://www.upv.es/rrhh/ (apartat de Gestió del PAS), amb una antelació mínima de 48 hores.
  
Les valoracions dels exercicis es publicaran al tauler d'anuncis del PAS, situat a l'edifici del Rectorat i, complementàriament i sense caràcter oficial, a la pàgina web del Servei de Recursos Humans, l'adreça electrònica de la qual és: http://www.upv.es/rrhh/ (apartat de Gestió del PAS).
  
Els aspirants perdran el seu dret si es personen en els llocs de realització quan ja s'hagen iniciat les proves o si no hi assisteixen, encara que es dega a causes justificades.
  
8. Publicitat de les llistes
  
8.1 Després de la realització de cada una de les fases de l'exercici, el tribunal farà pública, mitjançant un anunci als locals on hagen tingut lloc, al tauler d'anuncis del PAS, situat a l'edifici del Rectorat i, complementàriament i sense caràcter oficial, a la pàgina web del Servei de Recursos Humans, l'adreça electrònica de la qual és: http://www.upv.es/rrhh/ (apartat de Gestió del PAS), la llista d'aspirants que les hagen superades.
  
Les relacions de les qualificacions definitives dels aspirants es publicaran al tauler d'anuncis del PAS, situat a l'edifici del Rectorat i, complementàriament i sense caràcter oficial, a la pàgina web del Servei de Recursos Humans, l'adreça electrònica de la qual és: http://www.upv.es/rrhh/ (apartat de Gestió del PAS).
  
8.2 El tribunal elevarà al rector les llistes definitives dels aspirants que han superat les proves per ordre de puntuació, a les quals fa referència l'apartat 6.1 per a la inserció en el Diari Oficial de la Generalitat Valenciana.
  
9. Coneixements de valencià
  
9.1 Els aspirants declarats aptes acreditaran els coneixements de valencià, nivell elemental, presentant els diplomes o els títols expedits o homologats per la Junta Qualificadora de Coneixements de Valencià o pels diferents serveis de Normalització Lingüística de les universitats de la Comunitat Valenciana, d'acord amb el conveni firmat per aquestes el 1996.
  
9.2 Els aspirants declarats aptes que no complisquen el requisit anterior es comprometran a realitzar els oportuns cursos de formació i perfeccionament que s'organitzen a aquest efecte a la Universitat Politècnica de València.
  
10. Presentació de documents
  
10.1 En el termini de 20 dies hàbils, comptador des de l'endemà de la publicació en el Diari Oficial de la Generalitat Valenciana de les relacions de persones aprovades, els aspirants proposats han de presentar al Servei de Recursos Humans, Secció del PAS d'aquesta Universitat, a través del Registre General de la Universitat Politècnica de València o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener, la següent documentació:
  
a) Fotocòpia compulsada del títol acadèmic exigible segons aquesta convocatòria, llevat que conste en l'expedient personal.
  
b) Els aspirants discapacitats han de presentar la certificació de la Conselleria de Benestar Social o dels òrgans competents d'altres administracions públiques que acredite discapacitació igual o superior al 33%, així com la capacitat per a dur a terme les funcions que corresponguen a les vacants oferides.
  
10.2 Aquelles persones que tinguen la condició de funcionariat públic o de personal laboral al servei de la Universitat Politècnica de València estaran exemptes de justificar les condicions i els requisits que ja tenien anteriorment acreditats davant d'aquesta.
  
10.3 Els aspirants seleccionats que dins del termini establit en el punt anterior, i excepte casos de força major, no presentaren la documentació acreditativa o d'aquesta es deduïra que manquen d'algun dels requisits exigits, no podran ser nomenats funcionaris de carrera, sense perjudici de la responsabilitat en què pogueren haver incorregut per falsedat en les seues sol·licituds de participació.
  
La plaça no ocupada per l'aspirant que no presente la documentació quedarà vacant.
  
11. Nomenament de funcionariat
  
Conclòs el procés selectiu i transcorregut el termini de presentació de la documentació, les persones que l'hagen superat seran nomenades funcionàries de carrera mitjançant una resolució que es publicarà en el Diari Oficial de la Generalitat Valenciana, amb especificació de la destinació adjudicada.
  
Els aspirants que hagen superat el procés selectiu s'incorporaran al lloc de treball en un termini màxim de sis mesos des de la publicació de la resolució a què es refereix la base 10.
  
El termini de presa de possessió de la destinació adjudicada es farà constar en la resolució assenyalada en el primer paràgraf d'aquesta base.
  
12. Tribunal
  
12.1 El tribunal de selecció d'aquestes proves selectives serà nomenat pel rector en la resolució que faça pública la relació provisional de persones admeses i excloses, amb una antelació mínima d'un mes a la data del començament de les proves, i estarà compost per:
  
· President/presidenta: un vicerector/una vicerectora o el secretari/la secretària general de la Universitat Politècnica de València.
  
· Tres vocals designats pel rector de la Universitat Politècnica de València, funcionaris de carrera.
  
· Un/una vocal designat per la Junta del PAS de la Universitat Politècnica de València, funcionari de carrera.
  
· Un secretari/una secretària, funcionari de carrera de la Universitat Politècnica de València, que actuarà amb veu però sense vot.
  
Així mateix, es designarà un tribunal suplent amb la mateixa composició.
  
12.2 El tribunal, per a la realització de les proves, podrà designar el personal col·laborador, ajudant i assessor especialista que considere oportú.
  
12.3 Els membres del tribunal, així com el personal col·laborador, ajudant i assessor especialista, s'hauran d'abstenir i podran ser recusats per les persones interessades quan concórreguen en ells circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, s'hauran d'abstenir les persones que hagueren realitzat tasques de preparació d'aspirants en els cinc anys anteriors a la publicació d'aquesta convocatòria.
  
Tots els membres del tribunal han de reunir els requisits estabits en l'article 13.4 del text refós de la Llei de la Funció Pública Valenciana i, almenys la meitat més un d'ells, ha de tenir una titulació corresponent a la mateixa àrea de coneixement que l'exigida per a l'ingrés.
  
12.4 El tribunal, així com el personal col·laborador, ajudant i el personal especialista, podrà exigir als aspirants, en qualsevol moment, que acrediten la seua identitat de conformitat amb el que preveu la base 7.2.
  
12.5 A l'efecte de comunicacions i de qualsevol altra incidència, el tribunal tindrà la seu a la Universitat Politècnica de València, camí de Vera s/n, 46991 València.
  
12.6 El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis, tenint en compte el que estableix l'article 3 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.
  
El tribunal tindrà la consideració d'òrgan col·legiat de l'administració i, com a tal, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú modificada per la Llei 4/1999, de 13 de gener.
  
13. Recursos
  
Contra la convocatòria, les bases i tots els actes administratius que se'n deriven, que exhaureixen la via administrativa, pot interposar-se un recurs contenciós administratiu davant dels òrgans de la jurisdicció contenciosa administrativa de la Comunitat Valenciana, en el termini de dos mesos comptador a partir de l'endemà de la seua publicació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; el 22 de la Llei Orgànica 11/1983, de 25 d'agost, de Reforma Universitària; i el 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament, podrà interposar-se, en el termini d'un mes comptador a partir de l'endemà de la publicació d'aquesta resolució, un recurs potestatiu de reposició davant del rector, de conformitat amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.
  
Davant de les actuacions del tribunal, podrà interposar-se un recurs d'alçada, previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener, en el termini d'un mes comptador des de l'endemà de les seues publicacions o notificacions.
  
El recurs podrà interposar-se davant de l'òrgan que va dictar l'acte que s'impugna o davant del rector com a òrgan competent per a resoldre'l.
  
València, 17 de maig de 2001.- El rector: Justo Nieto Nieto.
  
ANNEX I
  
Programa del temari
  
Coneixements
  
A) Maneig DE UPVNET
  
1. UPVNET en Windows 95
  
Entrant en la UPVNET, com accedir als programes de la UPVNET.
  
2. Tauler de notícies de la UPV
  
Llegir notícies, enviar notícies.
  
3. Correu de la UPVNET
  
Enviar-ne, rebre'n.
  
4. Client WWW de la UPV
  
Com navegar en la WWW.
  
5. Servei de web de la UPV
  
Consultes, recerca d'informació en la xarxa.
  
B) PROCESSADOR DE TEXTOS DE MICROSOFT WORD
  
1. Primera presa de contacte
  
Entrar a Word, ajuda de context en icones de Word, accés a menús desplegables, eixir de Word, ús de l'ajuda, parts de la pantalla.
  
2. Escriure textos, guardar documents
  
Escriure textos, guardar un document, comprovar que un document s'ha emmagatzemat correctament, protegir documents amb contrasenya, guardar documents automàticament a intervals de temps.
  
3. Obrir documents, presentació preliminar
  
Obrir un document, obrir diversos documents simultàniament, disposició de documents en pantalla, tancar un document, divisió de la finestra del document en dues parts, presentació preliminar del document.
  
4. Selecció de text, desplaçament pel document, format de caràcters, tipus/grandària de lletra
  
Seleccionar text, desplaçament pel document, format de caràcters, tipus/grandària de lletra, conversió de majúscules a minúscules i viceversa.
  
5. Tallar, copiar i enganxar, buscar i substituir
  
Esborrar text, desfer i refer, tallar, copiar i enganxar, buscar text, reemplaçar text.
  
6. Format de paràgrafs i pàgines
  
Alineació, sagnats, espaiat i interlineat, vores i ombreig, tabulacions, numeració de línies, numeració i vinyetes, numeració de pàgines, marges, grandària del paper.
  
7. Encapçalaments, peus, ortografia, sinònims, guions
  
Encapçalaments i peus de pàgina, revisió ortogràfica i sinònims.
  
8. Alineació, salts, seccions, columnes
  
Salts de pàgines, seccions.
  
9. Símbols, imatges, marcs
  
Inserció de símbols i caràcters especials, inserció d'imatges, modificar una imatge.
  
10. Taules
  
Crear una taula senzilla, inserir files i columnes, eliminar cel·les, files, columnes.
  
C) TEMARI REFERENT A LA PROVA PRÀCTICA D'ATENCIÓ AL CLIENT
  
1. Atenció i qualitat
  
2. La comunicació
  
3. Queixes i conflictes
  
4. Assertivitat
  
ANNEX II
  
Sol·licitud de participació per a les proves selectives d'accés al grup D, auxiliars de Serveis de la Universitat Politècnica de València, sector administració general, pel torn de promoció interna.
  
COGNOMS I NOM:
  
DESTINACIÓ ACTUAL:
  
CATEGORIA ACTUAL:
  
CATALOGACIÓ ACTUAL:
  
DNI:
  
EXTENSIÓ TELEFÒNICA (UPV):
  
SOL·LICITA
  
Ser admès a les proves selectives d'accés al grup D, auxiliars de Serveis de la Universitat Politècnica de València, sector Administració General, pel torn de promoció interna.
  
A ..., - d ... de 2001.
  
Signat:...